AIŠKINAMASIS RAŠTAS

 Dėl būsto, esančio Molėtų r. sav., Suginčių sen., Skudutiškio k., A. Kryžanausko g. 4, pardavimo

 **1. Parengto tarybos sprendimo projekto tikslai ir uždaviniai**

Nuomininko Ryčio Baškausko 4 asmenų šeima nuo 2007 m. gegužės 24 d. nuomojo 78,38 kv. m ploto Savivaldybės socialinį būstą, esantį Molėtų r. sav., Suginčių sen., Skudutiškio k., A. Kryžanausko g. 4 (toliau – būstas). Šeimos pajamoms viršijus socialinio būsto nuomininkams nustatytus pajamų dydžius, 2019 m. spalio 2 d. būstas išnuomotas rinkos kaina ir sudaryta Savivaldybės būsto nuomos sutartis Nr. T4-399. 2019 m. lapkričio 4 d. nuomininkas Rytis Baškauskas raštu kreipėsi į Molėtų rajono savivaldybės administraciją dėl būsto pirkimo. UAB „STIVVF“ nuomojamą būstą įvertino 7800 Eur. Išlaidas už turto vertinimą (157,30 Eur) nuomininkas turės sumokėti. 2019 m. gruodžio 18 d. raštu Rytis Baškauskas kreipėsi į Savivaldybės administraciją dėl jo investicijų į nuomojamą būstą įvertinimo.

Molėtų rajono savivaldybės administracijos direktoriaus 2019 m. vasario 12 d. įsakymu Nr. B6-134 „Dėl darbo grupės sudarymo“ sudaryta darbo grupė parduodamų savivaldybės būstų nuomininkų investicijoms įvertinti 2019 m. gruodžio 30 d. apžiūrėjo būstą ir nuomininkų investicijas į būstą įvertino 309,88 Eur. Būstas yra mūriniame nerenovuotame 1993 m. statybos pastate. Įvertinusi nuomininkų investicijas, Savivaldybės administracija siūlo parduoti būstą už 7647,42 Eur, iš jų 157,30 už turto vertinimą.

Parengto sprendimo projekto tikslas – parduoti Savivaldybei nuosavybės teise priklausantį būstą, nuomininkui Ryčiui Baškauskui už 7647,42 Eur.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas;

 Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 5 punktas.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

 Teigiamos pasekmės – Savivaldybės administracija, pardavusi šį būstą, turės galimybę nupirkti socialinį būstą ir išnuomoti jį laukiantiems asmenims pagal sąrašus.

 **4. Priemonės sprendimui įgyvendinti**

Priimti teigiamą sprendimą

 **5. Lėšų poreikis ir jų šaltiniai prireikus skaičiavimai ir išlaidų sąmatos**

Nėra poreikio.

 **6.Vykdytojai, įvykdymo terminai**

Molėtų rajono savivaldybės administracija.